Nyeste Skilderie af Kiøbenhavn, 1824-04-13
Nyeste Skilderie af Kjøbenhavn. Enogtyvende Aargang. No. 30. Udgivet, redigeret og forlagt af S. Soldin. Forsendes, i Følge Kongel. allernaadigst Tilladelse, med Brevposterne. Tirsdagen den 13 April 1824. Theile mir mit, was Du weist, ich werde en dank bar empfangen, Aber Du gibst mig Dich selbst, damit verschonmich, Freund! Schiller. C. F. W. Krebs, der i No. 29 af Kjøbenhavns nyeste Skilderie har meddeelt det Kjøbenhavnske Læsepublicum Noget om Badet &c. paa Føhr, er der paa Øen tilfulde bekjendt, men da jeg tør troe, at han her maaskee kun er kjendt i det Kongel. Rentekammer, saa tillader jeg mig at gjøre Publicum opmærksom paa hvor paafaldende Bevæggrundene synes, der have bestemt Manden, at vælge et saa langt bortliggende Sted, et i Føhr neppe kjendt eller læst Blad, der skrives i et, der fremmed Sprog. Skulde ved hiin Meddelelse Sandhed fremmes, Nytte stiftes, da synes det, at Mandens Yttringer mere hensigtsmæssigen havde fundet en Plads i et af Hertugdømmenes Blade eller Journaler. Jeg troer det et nødvendigt, her at omtale Sagen for dem, der paa min Anbefaling vare saa gode, ved Actietegning at interessere sig for Anstalten, til hvis Direction jeg har holdt det for min Pligt, at sende en Opsats, der tykkes mig at have noget Libellartigt, hvorfor Vedkommende mueligen kunde finde sig beføjede, at drage Forfatteren for Domstolen. Hvad Directionen har gjort eller endnu agter rigtigst at gjøre for Badeanstaltens Udvidelse og Forbedring med Pengene for de nye Actier, har jeg saavidt mueligt anført paa det nøiagtigste i min lovede Beskrivelse, der, som jeg tør haabe, inden næste Maaned skal forlade Pressen; - hvorledes hiint er gjort, tilkommer ei mig at bedømme; men mit Ønske er, at ret Mange i denne og paafølgende Sommer selv ville gaae did, see og dømme selv, og da tør jeg haabe, at de, der ved Badet paa Før søgte Helbredelse og ei blot Forlystelser, med Taknemmelighed og Tilfredshed ville vende tilbage fra Badeanstalten paa Føhr, der synes at kunne blive et lige saa hæderværdigt som almeennyttigt Helbredelses-Jnstitut, baade for Øen og Fædrenelandet, dersom ei, som Gud og Retfærd forbyde, skummel Roes her atter skal qvæle et haabefuldt Foster! Ginge nicht aus dem Drange der gesellschaftlichen Verhaltnisse selbst eine gewisse, unsichtbare Kraft hervor, welche die Angelegenheiten der Menschen ordnet und vorwarts treibt, und hinge das Heil der Gesellschaft von eingelnen Menschen ab, so ware die Welt schon langst in Trummer zerfallen. Fr. v. Warnstedt. I Anledning af den i ovenanførte Stykke af den meget ærede Hr. Forfatter fremsatte Yttring: "at Skilderiet er et paa Før neppe kjendt eller læst Blad, være det Udgiveren tilladt her at erindre, at han har Grund til at antage, at Skilderiet læses paa Føhr, da derfra er blevet svaret paa Stykker, som have staaet deri. Det vilde ogsaa være saa meget besynderligere, om dette Blad ikke læstes der, som det læses baade i Vest- og Ostindien, Island og Grønland, hvor Dansk Tungemaal kiendes. Endog i Berlin oversættes deraf i der Gesellschafter, i Tübingen i Morgenblatt, i Hamburg saavel i Originalien, som i Børsenhalleliste, og i Altona i politisches Journal. J Hertugdømmerne findes det i de vigtigste Stæder. I den Hamburgske Børsenhalles Læsesahl savnes det lige saa lidet som i den Kielske Harmonie. Men i hvert Tilfælde vilde det være beklageligt, om et Tidsskrift, hvoraf der i henved een og tyve Aar ustandset er udgaaet i Danmarks Hovedstad to Ark ugentligen, skulde ikke være kjendt paa en Øe, der hører til den danske Stat, var end iøvrigt det Sprog, hvori samme skrives, endnu fremmed for denne Øes fleste Beboere. Udgiveren.